turjo4nis/wikipedia-bn-dump-20250701 huggingface dataset:
আজিম চৌধুরীর জমিদার বাড়ি

আজিম চৌধুরীর জমিদার বাড়ি বাংলাদেশ এর পাবনা জেলার সুজানগর উপজেলার দুলাই গ্রামে অবস্থিত এক ঐতিহাসিক জমিদার বাড়ি।

ইতিহাস 
সুজানগর উপজেলার দুলাই গ্রামে প্রায় ২৫০ বৎসর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন একজন মুসলিম। জমিদার আজিম চৌধুরীর নামে জমিদার বাড়িটির নাম হলেও এই জমিদার বাড়িটির মূল গোড়াপত্তনকারী হচ্ছেন জমিদার আজিম চৌধুরীর পিতা রহিম উদ্দিন চৌধুরী। তিনিই এই বংশের প্রতিষ্ঠাতা। জমিদার বাড়িটি আজিম চৌধুরীর নামে হওয়ার কারণ হল। তিনি যখন এই জমিদার বাড়ির জমিদারি পান তখনই এই জমিদার বাড়িটি বিস্তার লাভ করে। তিনি তার জমিদারির সময় ৩টি নীল কুঠি স্থাপন করেন দুলাই গ্রামে। এই জমিদার বাড়িটি একটি দু'তলা বিশিষ্ট প্রাসাদ। এটিতে অনেক দরজা ও এগারটি গেট রয়েছে। একটি আয়াতাকার বিশাল দীঘি দ্বারা সম্পূর্ন জমিদার বাড়ীটি ঘেরা, জমিদার বাড়ির ভেতরে একটি পুকুর, একটি মসজিদ ও অন্দরমহলে একটি পুকুর রয়েছে। জমিদার বাড়িটির নিরাপত্তা রক্ষার জন্য মূল ফটোকে দুটি হাতি ও কামান ছিল। কথিত আছে জমিদারী আমলে বর্তমান পাবনা জেলার সুজানগর উপজেলায় এই জমিদার বংশধরদের মত আরেকটি জমিদার বংশ ছিল। যা ছিল হিন্দু জমিদার বিজয় গোবিন্দ চৌধুরীর জমিদার বংশ। হিন্দু জমিদার বিজয় গোবিন্দ চৌধুরীর সাথে এই মুসলিম জমিদার আজিম চৌধুরীর বেশ ভালো সম্পর্ক ছিল।

বর্তমান অবস্থা 
বর্তমানে এই জমিদার বাড়িটি প্রায় ধ্বংসের মুখে। যদিও তা বর্তমানে এই জমিদার বাড়ির বংশধররা রক্ষণাবেক্ষণ করতেছেন। আসলে জমিদারি প্রথা বিলুপ্ত হওয়ার পর তা সরকারের অধীনস্থ হয়ে যায়। পরে এই জমিদার বাড়ির বংশধররা দীর্ঘ আইনি প্রক্রিয়ার মাধ্যমে এই জমিদার বাড়িটি ১৯৯৪ সালে ফিরে পান। এবং তারপর থেকেই তারা এই জমিদার বাড়ির রক্ষণাবেক্ষণের দায়িত্বে আছেন।

আরো দেখুন 

 জমিদার বাড়ি

তথ্যসূত্র 

পাবনা জেলার দর্শনীয় স্থান
পাবনা জেলার প্রত্নতাত্ত্বিক স্থাপনা
সুজানগর উপজেলা
জমিদার বাড়ি
মুসলিম পরিবার
বাংলাদেশী পরিবার
সুকোমল পুরকায়স্থ

সুকোমল পুরকায়স্থ (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।

জন্ম ও পারিবারিক পরিচিতি 
সুকোমল পুরকায়স্থের আসল বাড়ি ছিলো করিমগঞ্জ জেলার বদরপুর সমষ্টির বাঘবাড়ি এলাকায়।

শিক্ষা জীবন

মৃত্যু 

বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।

বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুকোমলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।

স্মারক 

নিহত হওয়ার পরদিন, ২০ মে, সুকোমলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুকোমলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।

আরও দেখুন 
 বরাক উপত্যকার বাংলা ভাষার আন্দোলন।

তথ্যসূত্র

বহিঃসংযোগ 
 
 

বাঙালি হিন্দু
১৯৬১-এ মৃত্যু
বাংলা ভাষা আন্দোলনে শহীদ
জন্মের সাল অজানা
ডমিনো শো

একটি ডোমিনো শো এর সূচনা হয় ডমিনোকে পর্যায়ক্রমে দাড় করানোর মাধ্যমে, যেখানে প্রত্যেক ডমিনো একটা শিকলের ন্যায় সজ্জিত থাকে; এবং একটা ডমিনোর পতনের কারণে চেইন রিয়েকশনের ফলে অপরাপর ডমিনো সমুহ পড়তে থাকে। একে ডমিনো ইফেক্ট বলে। শুধুমাত্র প্রথম ডমিনোকে হাত দিয়ে ফেলা যায়। পুরো পৃথিবী জুড়ে মানুষ চেষ্টা করে অবিশ্বাস্য রকম ডমিনো প্রজেক্ট তৈরী করতে। এই প্রজেক্টের উত্তেজনাকর পরিস্থিতির একটি উপাদান হল: বিপজ্জনক প্রকৃতি। কারণ বাতাস বা প্রকৃতি থেকে প্রাপ্ত একটু ধাক্কা পুরো প্রজেক্টকে গুবলেট বানিয়ে দিতে পারে। প্রত্যেকেই জানে; ডমিনোর নতুন নতুন সেটগুলো এক একটা নতুন নতুন রিস্ক। কারণ একটা সেটেও যদি কোনো ত্রুটির কারণে কোনো ডমিনো আন্দোলিত হয়; তাহলে সম্পন্ন হওয়া পুরো ডমিনোর সব সেটই পরে যাবে।

ভিন্ন ভিন্ন রংয়ের ডমিনো ব্যবহার করে এর প্রস্তুতকারক নানা বিন্যাস ও নানা রকম ছবির সৃষ্টি করে থাকে। ডমিনোতে সামনে এবং পিছনে ভিন্ন ভিন্ন রং থাকতে পারে; এর ফলে ডমিনো গুলো যখন দাড়িয়ে থাকে তখন এক রং এবং যখন নিচে পতিত হয়; তখন ভিন্ন রং ধারণ করে এবং দর্শকের সামনে প্রদর্শন করে।

অন্য ট্রিকস এখানে অন্তর্ভুক্ত করা হয়; বিভিন্ন গঠন যেমনঃ নানাবিন্যাস এবং বর্ণ আকারেও এখানে সাজানো হয়। এর জন্য বিশেষ কৌশল প্রয়োগ করা হয়।

১৯৭৬ সালে ১৮ বছর বয়সে বব স্পেকা, ব্রুমালের, জেআর প্রথম ডমিনো শো প্রদর্শন করে, এবং ঘোষিত (অফিসিয়াল) বিশ্বরেকর্ড করে। যেখানে ১১,১১১ টি ডমিনো চেইন রিয়েকশনের মাধ্যমে নিচে পতিত হয়। এই আয়োজন এবং  দ্য টুনাইট শোতে তার উপস্থিতি ডমিনো প্রস্তুতকারকদের (বিল্ডার) মধ্যে ডমিনো পতনের এক হুজুগ (ক্রেজ) তৈরী করে, তারা বিশ্বরেকর্ড করার লক্ষ্যে নিজেদের মধ্যে দীর্ঘস্থায়ী প্রতিযোগিতার আয়োজন করে। ১৯৮৪ সালে, জার্মানির ক্লাউস ফ্রেডরিচ একক হাতে ডমিনো ফেলার সর্বশেষ বিশ্বরেকর্ড গড়েন। একইবছর টেম্পল ইউনিভার্সিটির শিক্ষার্থী-চলচ্চিত্র পরিচালক শেরি হারম্যান এবং বোনি কাটলার একটি চলচ্চিত্র পরিচালনা ও প্রযোজনা করেন। যার শিরোনাম ছিল এণ্ড দে অল ফল ডাউন (AND THEY ALL FALL DOWN), যা বব স্পেকার মেধা প্রদর্শন করে। এই চলচ্চিত্রটি  বার্লিন ফিল্ম মিউজিয়াম এর স্থায়ী সংগ্রহ হিসেবে আছে।

১৯৯৮ সালে নেদারল্যাণ্ড একটি বিরাট ডমিনো পতন শো প্রদর্শনের আয়োজন অনুষ্ঠিত হয়। একে বলা হয়েছিল ডমিনো ডি-ডে। পরবর্তীতে এর নামকরণ করা হয়েছে ডমিনো ডে, এই দিনের অনুসরণে ২০০৯ সাল নাগাদ প্রতিবছরই এই অনুষ্ঠান পালিত হতে থাকে। ২০১০ সাল থেকে আর্থিক ও প্রশাসনিক কারণে এই অনুষ্ঠান বাতিল করা হয়। ডমিনো ডে তে বিল্ডারের চ্যালেঞ্জ মোকাবিলায়; ডমিনোর এরকম পতনকে "ঘড়ির কাটার চেয়ে দ্রুত গতিশীল" এই মতবাদের জন্ম দিয়ে তা জনপ্রিয় করে তুলে।

২০১৫ সাল থেকে ইনক্রিডিবল সায়েন্স মেশিন নামক একটি আন্তর্জাতিক বহুমাত্রিক সংস্থা প্রতিবছর অনুষ্ঠানের আয়োজন করেছে। তারই ধারাবাহিকতায় ২০১৭ সালে তারা যুক্তরাষ্ট্রে ডমিনো ফেলার সাম্প্রতিক একটি বিশ্বরেকর্ড করে। তাদের ডমিনোর সংখ্যা ছিল ২,৫০,০০০।

তথ্যসূত্র

বহিঃসংযোগ
 Reuters article plus two-minute video of Domino Day 2006 (URL last accessed December 30, 2006)
 A list of links related to domino-toppling.

Domino games
টি সি পি এবং ইউ ডি পি এর পোর্ট নম্বরের তালিকা

এই নিবন্ধটি এক বা একাধিক অসম্পূর্ণ তালিকার অন্তর্ভুক্ত যা সম্পূর্ণতার জন্য নির্দিষ্ট মানগুলি পূরণ করতে পারে না। আপনি তাদের / যারা নির্ভরযোগ্যভাবে sourced হয় সঙ্গে তাদের প্রসারিত দ্বারা সাহায্য করতে পারেন।

এটি হোস্ট-টু-হোস্ট সংযোগ স্থাপনের জন্য ইন্টারনেট প্রোটোকল স্যুটের পরিবহন স্তর প্রোটোকলের দ্বারা ব্যবহৃত টিসিপি ও ইউডিপি পোর্ট নম্বরগুলির একটি তালিকা।

মূলত, পোর্ট সংখ্যাগুলি নেটওয়ার্ক কন্ট্রোল প্রোগ্রাম (এনসিপি) দ্বারা ARPANET- এর জন্য ব্যবহার করা হয়েছিল যার জন্য অর্ধ দ্বৈত সংক্রমণের জন্য দুটি পোর্ট প্রয়োজন ছিল। পরবর্তীতে, ট্রান্সমিশন কন্ট্রোল প্রোটোকল (টিসিপি) এবং ইউজার ডাটাগ্রাম প্রোটোকল (ইউডিপি) এর জন্য শুধুমাত্র একটি পোর্টের প্রয়োজন ছিল পূর্ণ দ্বৈত, দ্বিদলীয় ট্র্যাফিক। এমনকি-সংখ্যায়িত পোর্টগুলি ব্যবহার করা হয়নি, এবং এর ফলে আনুষ্ঠানিকভাবে পরিচিত পোর্ট সংখ্যা পরিসরে কয়েকটি সংখ্যার অনুপাত পাওয়া যায়। স্ট্রিম কন্ট্রোল ট্রান্সমিশন প্রোটোকল (এসসিটিপি) এবং ডাটাগ্রাম কনজেসশন কন্ট্রোল প্রোটোকল (ডি.সি.সি.পি.) পোর্ট সংখ্যা ব্যবহার করে। তারা সাধারণত পোর্ট সংখ্যা ব্যবহার করে, সংশ্লিষ্ট টিসিপি বা ইউডিডি বাস্তবায়নের সাথে মিলিত হয়, যদি তারা বিদ্যমান থাকে।

ইন্টারনেট অ্যাসাইনড ডাইরেক্টরি অথরিটি (আইএএনএ) নির্দিষ্ট ব্যবহারের জন্য পোর্ট নম্বরের সরকারী বরাদ্দকরণের জন্য দায়ী। যাইহোক, সুপরিচিত এবং নিবন্ধিত দুটি পোর্ট নম্বরের অনেক অননুমোদিত ব্যবহার অভ্যাসে দেখা দেয়। অনুরূপভাবে সরকারী বরাদ্দকরণের অনেকগুলি প্রোটোকলগুলি বোঝায় যা কখনোই ছিল না বা এখন আর নেই। এই নিবন্ধটি পোর্ট সংখ্যা এবং তাদের সংশ্লিষ্ট প্রোটোকলগুলি তালিকাভুক্ত করে যা উল্লেখযোগ্য পদক্ষেপ গ্রহণ করেছে।

Table legend

Well-known ports

০ থেকে ১০২৩ এর মধ্যে রেঞ্জের পোর্ট সংখ্যা সুপরিচিত পোর্ট বা সিস্টেম পোর্ট। এটি সিস্টেমের প্রসেস দ্বারা ব্যবহৃত হয় যা ব্যাপকভাবে ব্যবহৃত ধরনের নেটওয়ার্ক পরিষেবাদি সরবরাহ করে। ইউনিক্স মত অপারেটিং সিস্টেম, একটি প্রক্রিয়া সুপরিচিত বিশেষাধিকার সঙ্গে সঞ্চালন করা আবশ্যক একটি সকেট একটি IP ঠিকানা একটি সুপরিচিত পোর্ট ব্যবহার করে বাঁধার সক্ষম হবে।

Dynamic, private or ephemeral ports

The range 49152–65535 (215 + 214 to 216 − 1) contains dynamic or private ports that cannot be registered with IANA. This range is used for private or customized services, for temporary purposes, and for automatic allocation of ephemeral ports.

তথ্যসূত্র 

কম্পিউটিং-সম্পর্কিত তালিকা
ইন্টারনেট প্রোটোকল
ইন্টারনেট সম্পর্কিত তালিকা
নেটওয়ার্ক প্রোটোকলের তালিকা
পঞ্চানন

পঞ্চানন বা পঞ্চানন্দ বা পাঁচু ঠাকুর বাংলার এক খ্যাতিমান লৌকিক দেবতা। লোকবিশ্বাসে ইনি মহাদেব শিবের এক অর্বাচীন রূপ; অন্যমতে, ইনি শিবের পুত্র। মূলত গ্রামরক্ষক, শিশুরক্ষক রূপে পঞ্চানন পূজিত হন; তবে সন্তানদাতা, শস্যদেবতা হিসাবেও বাঙালি হিন্দু সমাজে তার পূজার প্রচলন আছে। রক্তবর্ণ পঞ্চাননের মুণ্ড-মূর্তি ও ঘট প্রতীক পূজিত হয়।

মূলত রাঢ়-বঙ্গের উত্তর ও দক্ষিণ চব্বিশ পরগনা, হাওড়া-হুগলী-কলকাতা, বর্ধমান, নদিয়া ও বাঁকুড়াতে এঁর পূজা হয়ে থাকে। দক্ষিণ চব্বিশ পরগনার বজবজ ২ নং ব্লকের নোদাখালি থানার অন্তর্গত কামরা গ্রামে পঞ্চাননতলা নামক স্থানে পঞ্চানন ঠাকুর একটি সুবিশাল তেতুল গাছের তলায় প্রায় দীর্ঘ ১৮০ বছরেরও বেশি সময় প্রতিষ্ঠিত। তাছাড়া, ফলতা এলাকার দিগেশ্বর গ্রামে প্রায় ৩০০ বছরের ও বেশি পুরনো পঞ্চানন ঠাকুর প্রতিষ্ঠিত রয়েছে।

বৈশিষ্ট্য 
মহাদেব শিবের সঙ্গে পঞ্চানন ঠাকুরের দেহাকৃতি ও বেশভূষার সাদৃশ্য আছে, তবে উভয়ের রূপকল্পনায় পার্থক্যও বিদ্যমান। পঞ্চাননের গাত্রবর্ণ লাল এবং চোখমুখের ভঙ্গি রুদ্ররূপী; বেশ বড় গোলাকার ও রক্তাভ তিনটি চোখ ক্রোধোদ্দীপ্ত। প্রশস্ত ও কালো টিকালো নাক, দাড়ি নেই, গোঁফ কান অবধি বিস্তৃত। মাথায় পিঙ্গলবর্ণের জটা চূড়া করে বাঁধা এবং তার মধ্যে জটা কিছু বুকে পিঠে ছড়ানো। কানে ধুতুরা ফুল।

উর্ধাঙ্গ অনাবৃত; নিম্নাঙ্গ বাঘছাল পরিহিত, আবার স্থানবিশেষে কাপড় পরানো থাকে। তবে গলায় ও হাতে বেশ বড় পঞ্চমুখী রুদ্রাক্ষমালা থাকে। হাতে ত্রিশূল ও ডমরু; পায়ে খড়ম এবং মাথায় বা দেহের উপর সাপ বিদ্যমান। পাশে থাকে পঞ্চরংয়ের বা পাঁচমুখো গাঁজার কলকে।

এঁর অনুচর হলেন লৌকিক দেবতা জরাসুর ও ধনুষ্টংকার নামক দুজন অপদেবতা। এঁর সঙ্গে থাকে মামদো ভূত, ঘোড়া, বাঘ প্রভৃতি।

গ্রামদেবতা রূপে মন্দিরমধ্যে কিংবা গাছতলায় শনি ও মঙ্গলবারে ইনি পূজিত হন; কোথাও মাটির মূর্তিতে, কোথাও শিলা বা ঘটের প্রতীকে।
শিশুদের ধনুষ্টংকার এবং গর্ভস্থ শিশু রক্ষা করা বা নষ্ট ভ্রূণ থেকে প্রসূতিকে রক্ষা করা পঞ্চাননের কাজ। তার উদ্দেশ্যে ছাগবলির প্রচলন আছে।

উল্লেখ্য, রাঢ়-বাংলার মুখ্য লোকদেবতা ধর্মঠাকুর ক্রমে ভাগীরথী প্রবাহের নিম্নধারার জনসংস্কৃতিতে পঞ্চানন রূপের ভিতর দিয়ে পরিপূর্ণ শিবমূর্তিতে রূপান্তরিত হয়েছেন।

কাব্যে উল্লেখ 
মধ্যযুগীয় বেশকিছু মঙ্গলকাব্য-এর পুঁথিতে পঞ্চানন ঠাকুরের উল্লেখ দৃষ্ট হয়। দ্বিজ দুর্গারাম রচিত পঞ্চাননমঙ্গল সংগীতাংশে আছে, "পঞ্চমুখে গান কর ত্রিলোচন।"

রূপরামের ধর্মমঙ্গলে আছে, 
"কামারহাটে পঞ্চানন্দ বন্দে জোড় হাতে।
ছেলেদের জন্য কত মেয়ে ওষুধ যায় খেতে।"

'তারকেশ্বর শিবতত্ত্ব' নামক মধ্যযুগীয় কাব্যাংশে আছে,
"পঞ্চানন দেব প্রায় অশ্বত্থ তলায়।
মধ্যমাঠে সরোবর তীর দেখা যায়।।"

তথ্যসূত্র

বাংলার সংস্কৃতি
পশ্চিমবঙ্গের সংস্কৃতি
হিন্দু লৌকিক দেবদেবী
বাংলার লৌকিক দেবদেবী
দ্য নাইট বিগেন্স টু শাইন

"দ্য নাইট বিগেন্স টু শাইন" মার্কিন রক ব্যান্ড বি.ই.আর.-এর একটি গান। একটি মিউজিক লাইব্রেরির জন্য দলের সদস্যদের দ্বারা লেখা ও প্রযোজনা করা হলেও, গানটি পরে কার্টুন নেটওয়ার্কের জনপ্রিয় টেলিভিশন শো টিন টাইটান্স গো!-এ শোনানো হয়েছে, এবং সেখানে গানটি ব্যবসায়িক সাফল্য লাভ করে।  শোটিতে বিজ্ঞাপন হিসেবে ব্যবহার করার ফলে গানটি শোর ভক্তদের মধ্যে জনপ্রিয় হয়ে ওঠে।

ব্যবসায়িক অবদান 
"দ্য নাইট বিগেন্স টু শাইন" বিলবোর্ড হট রক সংস চার্টে ২৩তম এবং বিলবোর্ড রক ডিজিটাল সংস চার্টে ৭ম স্থান লাভ করেছে। একটি চার-পর্বের টেলিভিশন সিরিজে বি.ই.আর. ব্যান্ডসহ জনপ্রিয় সঙ্গীতশিল্পী ফল আউট বয়, সিলো গ্রিন এবং পাফি আমিয়ুমি গানটি গেয়েছেন।

সাপ্তাহিক চার্ট

তথ্যসূত্র

২০১৪-এর গান
অ্যানিমেটেড ধারাবাহিকের গান
২০১৫-এর গান
আড়াপাড়া জমিদার বাড়ি

ঢাকার সাভার উপজেলা সবার কাছেই বেশ পরিচিত। কেননা এই উপজেলাতেই রয়েছে জাতীয় স্মৃতিসৌধ। এবং এখানে একটি নামি বিশ্ববিদ্যালয় আছে, যার নাম জাহাঙ্গীরনগর বিশ্ববিদ্যালয়। আর এই উপজেলাতেই রয়েছে ঐতিহ্যবাহী এক জমিদার বাড়ি। এই জমিদার বাড়িটির নাম হচ্ছে আড়াপাড়া জমিদার বাড়ি। তবে অনেকেই এই জমিদার বাড়ি সম্পর্কে জানেন না। অর্থাৎ এই জমিদার বাড়িটি তেমন পরিচিত না।

ইতিহাস 
প্রায় একশত সতেরো বছর আগে সাভার উপজেলার আড়াপাড়া নামক জায়গা এই জমিদার বাড়িটি প্রতিষ্ঠিত হয়। এখানে দুটি প্রাসাদ নির্মাণ করা হয়েছিল। একটি করা হয়েছিল ১৯০০ সালে। পরবর্তীতে আবার আরেকটি ১৯৩৭ সালে করা হয়েছিল। মূল প্রাসাদটিতে লেখা রয়েছে রাই শশী নিবাস।  আর পরবর্তীতে যে প্রাসাদ তৈরি করা হয়েছিল সেটিতে লেখা রয়েছে রাই নিকেতন। আর একদম উপরে লেখা রয়েছে RM House যা ইংরেজি অক্ষরে লেখা।  এই প্রাসাদগুলোর প্রবেশ পথে রয়েছে সিংহের মূর্তি এবং দুটি নারী মূর্তি, যা পাথর দিয়ে তৈরি করা হয়েছিল। এবং জমিদার বাড়ির প্রবেশ পথে আরো রয়েছে সবুজ পানা পুকুর ও মন্দির।

বর্তমান অবস্থা 
এই জমিদার বাড়িটি বর্তমান সময়ে অযত্ন ও অবহেলার কারণে প্রাসাদের দেয়ালগুলোর ভাঙ্গণ ধরেছে। এবং যে ভাস্কর্য বা মূর্তি ছিল সেগুলোও প্রায় ধ্বংসের মুখে। এই জমিদার বাড়িটিতে কিছু হিন্দু পরিবার বসবাস করে।

আরো দেখুন 
 জমিদার বাড়ি

তথ্যসূত্র 

ঢাকা জেলার প্রত্নতাত্ত্বিক স্থাপনা
ঢাকা জেলার দর্শনীয় স্থান
ঐতিহাসিক স্থান
জমিদার বাড়ি
ইরাপল্লী প্রসন্ন

ইরাপল্লী অনন্তরাও শ্রীনিবাস ই. এ. এস. প্রসন্ন (; জন্ম: ২২ মে, ১৯৪০) তৎকালীন ব্রিটিশ ভারতের ব্যাঙ্গালুরুতে জন্মগ্রহণকারী রেফারি ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে অফ ব্রেক বোলিংয়ের পাশাপাশি ডানহাতে নিচেরসারিতে ব্যাটিং করতেন ই. এ. এস. প্রসন্ন।

স্পিন বোলার হিসেবে সুখ্যাতি কুড়িয়েছেন তিনি। অফ স্পিনার হিসেবে ভারতীয় স্পিন চতুঃষ্টয়ের অন্যতম ছিলেন। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ভাগবত চন্দ্রশেখর, বিষেন সিং বেদী ও শ্রীনিবাসন ভেঙ্কটরাঘবনকে নিয়ে ভারতীয় স্পিনার চতুষ্টয় একচ্ছত্র আধিপত্য বিস্তারে ব্যাপক ভূমিকা রাখেন।

প্রারম্ভিক জীবন 
মহীশূরের জাতীয় ইঞ্জিনিয়ারিং ইনস্টিটিউটের প্রাক্তন শিক্ষার্থী তিনি। প্রকৌশল বিষয়ে ডিগ্রি নেয়ার জন্যে সাময়িকভাবে ক্রিকেট খেলা থেকে দূরে ছিলেন। ঘরোয়া ক্রিকেটের রঞ্জী ট্রফি প্রতিযোগিতায় কর্ণাটকের অধিনায়কের দায়িত্বে ছিলেন। দুইবার রঞ্জী ট্রফির শিরোপা জয়ে নেতৃত্ব দেন ও বোম্বের ১৫ বছরের একচ্ছত্র প্রভাববিস্তারকে খর্ব করে দেন।

খেলোয়াড়ী জীবন 
১০ জানুয়ারি, ১৯৬২ তারিখে মাদ্রাজে সফরকারী ইংল্যান্ডের বিপক্ষে তার টেস্ট অভিষেক ঘটে। তবে, ওয়েস্ট ইন্ডিজে প্রথম বিদেশ সফরে বেশ ছন্নছাড়া ছিল তার বোলিং। ফলশ্রুতিতে পরবর্তী পাঁচ বছরে তাকে কোন টেস্ট খেলতে দেখা যায়নি। শিক্ষাজীবন শেষে ১৯৬৭ সালে পুনরায় ক্রিকেট জগতে ফিরে আসেন। ১৯৬৭ সালে ইংল্যান্ড সফরে যান। চমকপ্রদ ক্রীড়ানৈপুণ্য প্রদর্শনের প্রেক্ষিতে জাতীয় দলের নিয়মিত খেলোয়াড়ের মর্যাদা লাভ করেন তিনি।

পাকিস্তান সফরের পর ১৯৭৮ সালে ক্রিকেট খেলা থেকে অবসর নেন। এ সফরেই বিষেন সিং বেদি ও ভাগবত চন্দ্রশেখরের বোলিংয়ের ধার অনেকাংশেই কমতে শুরু করে। শুধুমাত্র বোলিং উপযোগী পিচেই তিনি যে সফলতা পেয়েছেন তা নয়। বিদেশের মাটিতেও এ ধারা অব্যাহত রাখেন। একসময় ভারতীয় বোলারদের মধ্যে দ্রুততম সময়ে ২০ টেস্টে অংশ নিয়ে ১০০ টেস্ট উইকেট পান। পরবর্তীকালে রবিচন্দ্রন অশ্বিন তার এ রেকর্ডটুকু ভেঙ্গে ফেলতে সমর্থ হন।

অর্জনসমূহ 
'ওয়ান মোর ওভার' শিরোনামে আত্মজীবনীমূলক গ্রন্থ প্রকাশ করেন তিনি।

১৯৭০ সালে পদ্মশ্রী পদকে ভূষিত হন। এরপর ২০০৬ সালে ক্যাস্ট্রল আজীবন সম্মাননা পুরস্কার লাভ করেন। ২০১২ সালে ৫০-এর অধিক টেস্ট খেলায় অংশগ্রহণ করায় বিসিসিআইয়ের কাছ থেকে পুরস্কার পান তিনি।

তথ্যসূত্র

আরও দেখুন 
 অর্জুন পুরস্কার
 বিষেন সিং বেদী
 ভাগবত চন্দ্রশেখর
 শ্রীনিবাসরাঘবন ভেঙ্কটরাঘবন

বহিঃসংযোগ 
 
 

১৯৪০-এ জন্ম
জীবিত ব্যক্তি
অর্জুন পুরস্কার প্রাপক
ইন্ডিয়ান ইউনিভার্সিটিজের ক্রিকেটার
কর্ণাটকের ক্রিকেটার
ক্রীড়ায় পদ্মশ্রী প্রাপক
দক্ষিণাঞ্চলের ক্রিকেটার
বেঙ্গালুরু থেকে আগত ক্রিকেটার
ভারতীয় ক্রিকেটার
ভারতের টেস্ট ক্রিকেটার
আরঘঞ্জ খওয়া জেলা

আরঘঞ্জ খওয়া জেলা আফগানিস্তানের বাদাখশন প্রদেশের একটি জেলা। এটি ২০০৫ সালে যফতলি পায়ান জেলার অংশে হিসেবে গঠন করা হয়, যদিও এটি নিজেই ফয়জাবাদ জেলা থেকে গঠিত হয়েছিল। আরঘঞ্জ খওয়া জেলাটিতে প্রায় ১২,০০০ এর উপর জনসংখ্যা রয়েছে।

তথ্যসূত্র 

বাদাখশন প্রদেশের জেলা
বরিশাল বিভাগীয় জাদুঘর

বরিশাল বিভাগীয় জাদুঘর বাংলাদেশের বরিশাল জেলায় অবস্থিত। ২০১৫ সালের ৮ জুন আনুষ্ঠানিকভাবে এর উদ্বোধন করেন সংস্কৃতিমন্ত্রী আসাদুজ্জামান নূর। এরপরই সাধারণের জন্য উন্মুক্ত করে দেওয়া হয় জাদুঘর।

বর্ণনা
১৮২১ সালে নির্মিত নগরের কালেক্টরেট ভবনকে সংস্কার করে বরিশাল বিভাগীয় জাদুঘর প্রতিষ্ঠার উদ্যোগ নেওয়া হয়। যদিও ১৯৭৯ সালে গণপূর্ত বিভাগ ওই ভবন ব্যবহারের অনুপযোগী এবং ১৯৮৪ সালে পরিত্যক্ত ঘোষণা করে। কিন্তু ২০০৩ সালে সরকার ভবনটি সংরক্ষিত পুরাকীর্তি উল্লেখ করে প্রজ্ঞাপন জারি করে। ২০০৫ সালে প্রত্নতত্ত্ব অধিদপ্তরের অনুকূলে ভবনের দখল হস্তান্তর করা হয়। এরপর ২০০৫ সালে ভবন সংস্কার করে বিভাগীয় জাদুঘরে রূপান্তর করা হয়। ২০০৭ সালে সংস্কারকাজ শেষ হলেও জাদুঘরের কার্যক্রম শুরু করা সম্ভব হয়নি।

জাদুঘরের দ্বিতীয় তলায় নয়টি গ্যালারিতে বরিশাল বিভাগের ভৌগোলিক ও প্রাকৃতিক পরিচিতি, বরিশালের খ্যাতিমান ব্যক্তি, সাংস্কৃতিক ঐতিহ্য, লোকশিল্প, বাংলাদেশের প্রত্ন সম্পদ ও ইতিহাস-ঐতিহ্য তুলে ধরা হবে। ইতোমধ্যে সংগৃহীত দুই শতাধিক উপাদান নয়টি গ্যালারিতে সাজানো হয়েছে। এর পাশাপাশি ঔপনিবেশিক স্থাপত্য ঐতিহ্যের স্মারক হিসেবে কালেক্টরেট ভবনটির ইতিহাস, স্থাপত্যশৈলী ও বৈশিষ্ট্যের সংক্ষিপ্ত বিবরণ তুলে ধরা হয়েছে। দর্শনার্থীরা গ্রীষ্মকালে সকাল ১০টা থেকে সন্ধ্যা ছয়টা এবং শীতকালে সকাল নয়টা থেকে সন্ধ্যা ছয়টা পর্যন্ত জাদুঘর পরিদর্শন করতে পারবেন। প্রবেশ মূল্য হিসেবে মাধ্যমিক পর্যায়ের শিক্ষার্থীদের জন্য ৫ টাকা ও বড়দের জন্য ১০ টাকা নির্ধারণ করা হয়েছে। সার্কভুক্ত দেশের নাগরিকদের জন্য ২৫ এবং অন্যান্য দেশের জন্য ১০০ টাকা নির্ধারণ করা হয়েছে। তবে পাঁচ বছরের নিচে শিশুদের কোনো ফি লাগবে না। জাদুঘরের নিরাপত্তার জন্য ক্লোজ সার্কিট ক্যামেরা বসানো হয়েছে, রয়েছে বিশেষ সংকেত ব্যবস্থা।

চিত্রশালা

তথ্যসূত্র 

বরিশাল বিভাগের জাদুঘর
বাংলাদেশের প্রত্নতাত্ত্বিক জাদুঘর
বাংলাদেশের স্থানীয় জাদুঘর
উইলসন (নাম)

উইলসন সাধারণত ইংরেজদের দ্বারা ব্যবহৃত নাম।
এই নাম ধারণকারী ব্যক্তিবর্গ হলো:

 উইলিয়াম উইলসন হান্টার- স্কটিশ ইতিহাসবিদ, পরিসংখ্যানবিদ, সংকলক ও ইন্ডিয়ান সিভিল সার্ভিসের সদস্য।
 এডগার ব্রাইট উইলসন- মার্কিন রসায়নবিদ।
 গ্যারি উইলসন (ক্রিকেটার)- আইরিশ উইকেট-কিপার এবং ব্যাটসম্যান।
 চার্লস থমসন রিস উইলসন- নোবেল পুরস্কার বিজয়ী স্কটীয় পদার্থবিজ্ঞানী।
 জেমস উইলসন (ইংরেজ ফুটবলার)- ইংরেজ ফুটবলার।
 জোয়েল উইলসন (আম্পায়ার)- মার্কিন তাত্ত্বিক পদার্থবিজ্ঞানী।
 ব্রায়ান উইলসন কার্নিংহান- কানাডীয় কম্পিউটার বিজ্ঞানী।
 বেটি উইলসন- অস্ট্রেলীয় বিখ্যাত মহিলা ক্রিকেটার।
 রবার্ট উইলসন- মার্কিন পদার্থবিজ্ঞানী।
 রবার্ট উড্রো উইলসন- মার্কিন জ্যোতির্বিজ্ঞানী।
 হ্যারল্ড উইলসন- যুক্তরাজ্যের প্রক্তন প্রধানমন্ত্রী।

পুরুষবাচক প্রদত্ত নাম
অসীম বানর উপপাদ্য

অসীম বানর উপপাদ্য দাবী করে যে একটা বানর একটা টাইপরাইটার কিবোর্ডে কিগুলোতে বিচ্ছিন্নভাবে অসীমকাল ধরে চাপতে থাকলে প্রায় নিশ্চিতভাবে একটা বোধগম্য লেখা বের করে ফেলবে, যেমন উইলিয়াম শেকস্পিয়ারের পুরো শিল্পকর্ম। বাস্তবে বানরটা প্রায় নিশ্চিতভাবে সকল সম্ভাব্য সসীম লেখা বের করতে পারবে অসীম সংখ্যক বার। তবে, দৃশ্যমান মহাবিশ্বের পুরোটা বানর দিয়ে ভরিয়ে তাদের টাইপের মাধ্যমে একটা পুরো শিল্পকর্ম যেমন শেকস্পিয়ারের হ্যামলেট বের করার সম্ভাবনা এত ছোট যে তা হবার সুযোগটা অনেক কম এবং তার সময়কাল মহাবিশ্বের বয়সের চেয়ে বহু ঘাত বেশি হলেও (তবে যুক্তিগতভাবে শূন্য না)।

এই পরিপ্রেক্ষিতে, "প্রায় নিশ্চিতভাবে" হচ্ছে একটা গাণিতিক কথা যার একটি নির্দিষ্ট অর্থ আছে এবং "বানর" আসলেই বানর না কিন্তু একটা উপমা যা দিয়ে এমন এক বস্তুকে বুঝানো হয়েছে যা অসীম পরিমাণে সংখ্যা ও চিহ্নের বিচ্ছিন্ন ধারা তৈরি করতে থাকে। "বানর উপমা" এর আদিতম ব্যবহারের ঘটনা হচ্ছে ফরাসি গণিতবিদ এমিল বোরেলের, ১৯১৩ সালে, কিন্তু হয়তো তারও আগে ব্যবহার হয়েছে।

উপপাদ্যটির ধরনসমূহের মধ্যে আছে একাধিক এবং এমনকি অসীম সংখ্রক টাইপিস্ট, এবং লক্ষ্য অক্ষরসমূহের পার্থক্য হয় একটা পুরো লাইব্রেরি থেকে শুরু করে একটা বাক্য পর্যন্ত। জর্গ লুইস বোর্গেস এই চিন্তাটার ইতিহাস বের করে আনে অ্যারিস্টটলের on generation and corruption এবং সিসেরোর de natura deorum (on the nature of the gods) থেকে শুরু করে ব্লেইজ প্যাসকেল এবং জনাথান সুইফট হয়ে আধুনিক যুগের উদ্ধৃতি পর্যন্ত, তাদের উল্লেখযোগ্য বানরপ্রজাতি এবং টাইপরাইটারসহ। বিংশ শতাব্দীর শুরুর দিকে, বোরেল এবং আরথার এডিংটন এই উপপাদ্যটা ব্যবহার করে পরিসংখ্যানিক গতিবিদ্যার অন্তরীন সময়হিসাবগুলো দেখাতে।

আরো দেখুন 
 স্বাভাবিক সংখ্যা
 হিলবার্টের গ্র্যান্ড হোটেল স্ববিরোধীতা
 প্রকৃত বড় সংখ্যার নীতি
 মার্ফির নীতি
 লুক্কায়িত বাস্তবতা: সমান্তরাল মহাবিশ্বসমূহ এবং জগতের গভীরতম নীতিসমূহ
 বাবেলের লাইব্রেরি
 দা ইঞ্জিন
 বোল্টজম্যান মগজ
 অসীম বানর খাচা

টীকা

তথ্যসূত্র 

অসীম
সাহিত্য তত্ত্ব
পরিসংখ্যানিক সমসম্ভাব্যতা
চিন্তা পরীক্ষা
অর্গো জেলা

অর্গো জেলা ( / ) আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা।

বাদাখশন প্রদেশের প্রথম বৃহত্তর জেলা এবং আফগানিস্তানে দ্বিতীয় বৃহত্তম জেলা। বাদাখশন জেলার একটি অংশ হিসেবে ১৯৫০ সালে এটি গঠন করা হয়েছিল এবং প্রায় ২০০,০০০ লোকের বসতি রয়েছে এখানে।

উজবেকিস্তান ও ফার্সী নামক প্রধান দুটি উপজাতি বসবাস করে থাকে যেখানে জনসংখ্যার প্রায় ৮০% এর উপরে লক্ষ্য করা যায়।২০১৪ সালের ২ মে তারিখে জেলার পাশ্ববর্তী একটি পাহাড়ের দুই পাশে মাটিধ্বস দেখা যায়, ফলে আবাব বারিক বা হারুগুর মত গ্রামগুলি ব্যাপকভাবে ক্ষতিগ্রস্ত হয়।

তথ্যসূত্র 

বাদাখশন প্রদেশের জেলা
জেমস (নাম)

জেমস সাধারণত ইংরেজ সংস্কৃতে ব্যবহৃত একটি নাম। তবে বর্তমানে তা প্রায় সারা বিশ্বেই ব্যবহৃত হয়।
জেমস নাম ব্যবহারকারী উল্লেখযোগ্য ব্যক্তিবর্গ হলেন:

 জেমস (গায়ক)- বাংলাদেশী রক সঙ্গীত শিল্পী।
 জেমস অ্যান্ডারসন-ইংরেজ ক্রিকেটার।
 জেমস অ্যাটকিনসন-হংকংয়ে জন্মগ্রহণকারী আন্তর্জাতিক ক্রিকেটার।
 জেমস কে. পোক- মার্কিন যুক্তরাষ্ট্রের একাদশ রাষ্ট্রপতি।
 জেমস টেলর (ক্রিকেটার)-ইংরেজ ক্রকেটার।
 জেমস ট্রেডওয়েল- ইংল্যান্ডের কেন্টে জন্মগ্রহণকারী ইংরেজ ক্রিকেটার।
 জেমস প্যাটিনসন- অস্টেলিয়ার ক্রিকেটার।
 জেমস ফ্রাঙ্কলিন- ওয়েলিংটনে জন্মগ্রহণকারী নিউজিল্যান্ডের ক্রিকেটার।
 জেমস বন্ড (পক্ষিবিজ্ঞানী)- ক্যারিবিয়ানের পাখিদের নিয়ে গবেষণা করা আমেরিকার পক্ষিবিজ্ঞানী।
 জেমস বিউকানান- মার্কিন যুক্তরাষ্ট্রের পঞ্চদশ রাষ্ট্রপতি।
 জেমস মন্রো- মার্কিন যুক্তরাষ্ট্রের পঞ্চম রাষ্ট্রপতি।
 জেমস রেইনওয়াটার- মার্কিন পদার্থবিজ্ঞানী।
 জেমস হ্যাভন- মার্কিন অভিনেতা ও চলচ্চিত্র প্রযোজক।
 জেমস হোয়াইট ব্ল্যাক- স্কটিশ ডাক্তার এবং ঔষুধবিজ্ঞানী।

প্রদত্ত নাম
পুরুষবাচক প্রদত্ত নাম
বোল্টজম্যান মগজ

বোল্টজম্যান মগজ হচ্ছে একটা অনুকল্পিত স্ব-চেতন সত্তা যার উদ্ভব হয় তাপগতীয় সমতার মধ্যে বিচ্ছিন্ন পরিবর্তনসমূহের ফলে। এই তত্ত্বটার নামকরণ করা হয়েছে অস্ট্রিয়ান পদার্থবিদ লুডউইগ বোল্টজম্যান (১৮৪৪-১৯০৬) এর নামানুসারে, যিনি এই অনুকল্পটা উপস্থাপন করে যে মহাবিশ্বকে পর্যবেক্ষণে দেখা যায় একটা অতি অসম্ভব অসম অবস্থায় কারণ কেবল যখন এরকম অবস্থা বিচ্ছিন্নভাবে ঘটে, তখনই মগজ অস্তিত্বে আসতে পারে মহাবিশ্ব সম্পর্কে সচেতন হতে। এই অনুকল্পটা যেটা বলে যে একটা দেহবিচ্ছিন্ন মগজের জন্য দরকার হয় ক্ষুদ্রতম ও বেশি সম্ভব পরিবর্তন-মানুষের মতো বুদ্ধিযুক্ত প্রানির তুলনায়, এটা প্রকাশ করে লরেন্স স্কালম্যান, ১৯৯৭ সালে এবং এই অনুকল্পটার জন্য কথন তৈরি করা হয় ২০০৪ সালে ও তা করে অ্যান্ড্রিয়াস আলব্রেক্ট এবং লরেঞ্জো সর্বো।

বোল্টজম্যান মগজের ধারনাকে প্রায় বলা হয় ভৌত হেয়ালি। একে আরো বলা হয়েছে বোল্টজম্যান শিশুসমূহের হেয়ালি। হেয়ালিটা হচ্ছে মহাবিশ্বকে পর্যবেক্ষণ করতে বুদ্ধিমত্তার দরকার। কিন্তু, মানুষ চিন্তা করতে যেসব যন্ত্রাংশ ব্যবহার করে (জটিল প্রত্যঙ্গ, পেশি ইত্যাদি) তার অনেকগুলোর দরকার পড়েনা। কেবল মগজটা দরকার। যেহেতু সরল জীবের উদ্ভব হওয়া জটিল জীবের উদ্ভব হওয়ার থেকে সহজ, মহাবিশ্বে অবস্থিত বুদ্ধিমত্তার বিশাল পরিমাণের উপাদান হবার কথা এরকম দেহবিচ্ছিন্ন স্ব-চেতন "বোল্টজম্যান মগজ"।

টীকা 

পদার্থবিজ্ঞানের হেঁয়ালি
ভৌত বিশ্বতত্ত্ব
হেঁয়ালি
পদার্থবিজ্ঞান
লুডভিগ বোলৎসমান
জেমস (দ্ব্যর্থতা নিরসন)

জেমস দ্বারা বোঝানো হতে পারে:

ব্যক্তি 
 জেমস (নাম)- জেমস নাম ধারণকৃত ব্যক্তিদের তালিকা।
 জেমস (সঙ্গীতজ্ঞ) - বাংলাদেশী গায়ক
 জেমস (পারিবারিক নাম)- পারিবারিক নাম হিসেবে জেমস নাম ব্যবহারকারী ব্যক্তিদের তালিকা।

চরিত্র 
 জেমস বন্ড (চরিত্র)- ইয়ান ফ্লেমিং রচিত বিখ্যাত গোয়েন্দা চরিত্র।

বিদ্যালয় 
 সেন্ট জেমস' স্কুল, কলকাতা

আরও দেখুন 
 জেমস গ্রেগরি (দ্ব্যর্থতা নিরসন)
 জেমস জয়েস (দ্ব্যর্থতা নিরসন)
বাহারক জেলা

বাহারক জেলা হচ্ছে আফগানিস্তানের বাদাখশন প্রদেশের একটি জেলা। জেলাটি ফয়েজাবাদ থেকে প্রায় ৩০ কিমি দক্ষিণ পূর্বে অবস্থান করছে। বাহারক হচ্ছে শহরটির রাজধানী এবং জেলাটিতে প্রায় ১৪,০০০ বাসিন্দাদের বসতভিটা রয়েছে। জেলাটি বাহারিস্তান নামেও পরিচিত।

স্যার অরেল স্টিন এক বিবৃতি বলেন যে, বাহারক বর্তমানে রাজধানী ফয়জাবাদ হলেও পূর্বে বাদাকশনের রাজধানী ছিল।

পাদটিকা

বাদাখশন প্রদেশের জেলা
দারাইম জেলা

দারাইম জেলা আফগানিস্তানের বাদাখশন প্রদেশের একটি জেলা। ফায়েজাবাদ জেলার একটি অংশ হিসেবে এটি ২০০৫ সালে গঠন করা হয়েছিল এবং এখানে প্রায় ৬৫,০০০ এর উপরে বাসিন্দাদের জনবসতি রয়েছে।

বহিঃসংযোগ
Map at the Afghanistan Information Management Services

বাদাখশন প্রদেশের জেলা